1Nyowe Paulo, hamu na Silivaano na Timoteho, nituhandiikira ab'ekitebe ky'abaikiriza ba Teesalonika abali omu Ruhanga Isiitwe na MUKAMA Yesu Kristo: Nitubagondeza omugisa n'obusinge. 2Obutoosa tusiima Ruhanga habwanyu inywena, nitubaijuka obutalekerra omu kusaba kwaitu. 3Nitwijuka omumaiso ga Ruhanga waitu kandi Isiitwe ebi murukukora habw'okwikiriza kwanyu, n'ebi murukwekambira habw'engonzi zanyu, n'ebi murukugumiisiriza habw'okunihira oku mwina omu MUKAMA waitu Yesu Kristo. 4Bagenzi bange, nitumanya Ruhanga nkooku abagonza kandi nkooku yabakomere; 5ningira Amakuru Amarungi aga twabarangiriire gakabahikaho kwo. Gatabahikeho omu bigambo byonka, baitu omu maani n'omu Mwoyo Ahikiriire kandi gakabahwitura. Mumanyire enyikara yaitu omuli inywe nkooku ekaba eri nitugenderra kubagasira. 6Na inywe mukahondera engeso zaitu n'eza MUKAMA, mwaikiriza Amakuru Amarungi nimubonesibwa muno, baitu mwina okusemererwa habw'okukoonyerwa Mwoyo Ahikiriire. 7Nukwo mwafookere muti kyokurorraho ky'abaikiriza boona abali Makedoniya n'Akaaya. 8Ekigambo kya MUKAMA mutakirangaanize omu Makedoniya n'Akaaya honka, baitu amakuru g'okwikiriza oku mwina omu Ruhanga gakaranganwa hoona. Nikyo ntarukugondeza kukibazaaho muno; 9habwokuba bbo bonyini bamanyisa buli hantu nkooku mwatutangiriire kurungi kandi nkooku mwahindukiire kwo Ruhanga, mwaleka embandwa, nukwo muheereze Ruhanga omwomeezi kandi ow'amazima, 10n'oku murukulindirirra Omwana we kuruga omu iguru, ou yahumbwire omu bafu, nuwe Yesu anyakutujuna ekifubiro ekiri ky'okwija.
Copyright
Learn More
lug_Latn zho_Hant eng_Latn